Edgars Mise

Edgars Mise (dzimis  Maskavā) ir Latvijas biatlonists.

 Karjera 
Starptautiskās sacensībās E. Mise debitēja 2018. gada janvārī, piedaloties atsevišķos IBU Junioru kausa posmos, tajā pašā gadā piedalījās Pasaules čempionātā junioriem Otepē. Nākamās sezonas sākumā viņš debitēja IBU kausā pieaugušajiem ar 49. vietu sprintā. 2018. gada decembrī viņam bija paredzēts startēt savā pirmajā Pasaules kausa posmā Hohfilcenē, viņš tika iekļauts stafetes komandas sastāvā, bet komanda neizgāja uz starta. 2019. gada martā Mise pirmo reizi piedalījās Pasaules čempionātā pieaugušajiem, kas risinājās Estešundā. Startēja tikai stafetē, kur veica otro posmu, vēlāk komanda tika apsteigta par apli un ierindojās 24. vietā. Neilgi pēc tam sezonas noslēguma posmā Holmenkollenē viņš aizvadīja savas pirmās individuālās sacensības Pasaules kausa izcīņā, sprintā ieņemot 93. vietu.

2019.—2020.gadā Mise pārvietojās starp sacensību līmeņiem, Pasaules kausā pārsvarā startējot vīriešu stafetes komandas sastāvā. 2020. gada Pasaules čempionātā junioriem sprintā izcīnīja 13. vietu. Nākamajā sezonā viņš kļuva par regulāru valstsvienības dalībnieku. 2021. gada Pasaules čempionātā viņš tikai ar vienu kļūdu šaušanā ieņēma 50. vietu (sākotnēji bija 51. vietā, bet pēc Andreja Rastorgujeva diskvalifikācijas pakāpās vienu vietu augstāk).

2023. gada janvārī Pasaules kausa posmā Antholcā sprintā ieņēma 47. vietu un pirmo reizi kvalificējās iedzīšanas sacensībām, kurās gan tika apsteigts par apli. Tā paša gada martā Nove Mesto vēlreiz laboja karjeras rekordu, sprintā ierindojoties 42. vietā. 2024. gada martā Pasaules kausa posmā Soldžerholovā, Jūtas štatā, vīriešu stafetes komandas sastāvā kopā ar Renāru Birkentālu, Aleksandru Patrijuku un Andreju Rastorgujevu ieguva 10. vietu, kas bija Latvijas stafetes komandas augstākais sasniegums kopš 2017. gada decembra, kad arī bija izcīnīta 10. vieta.

 Karjeras rezultāti 

 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Milāna un Kortīna 83. 52.  — 18. —

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 1+1 jauktā stafete 2019  Estešunda — — — — 24. () — — 2020  Antholca — — — — 22. () 21. () — 2021  Pokļuka 50. 88. — —  23. — 2023  Oberhofa 69. 78. — — 18. 25. () — 2024  Nove Mesto — 77. — — 16. 19. — 2025  Lencerheide 61. 67. — — 19. () 22. () —

 Eiropas čempionāts 
 Gads Vieta Individ. sac. Sprints Iedzīšana Supersprints Stafete Jauktā stafete 1+1 jauktā stafete2020  Raubiči  53. 52. 73. rowspan=4  21. — 2021  Dušņikizdroja 60. 51. 46. rowspan=4  21. — 2023  Lencerheide 32. 62. — 18. — 2024  Brezno-Osrblje 77. 63. — 14. — 2025  Martello 74. 74. — — — —

 Pasaules čempionāts jauniešiem un junioriem 
 Gads Vieta Vecuma grupa Individ. sac. Sprints Iedzīšana Stafete 2018  Otepē juniori 63. 58. 45. — 2019  Brezno-Osrblje juniori 28. 63. — — 2020  Lencerheide juniori 41. 13. 28. —

 Eiropas čempionāts junioriem 
 Gads Vieta Individ. sac. Sprints Iedzīšana Jauktā stafete 1+1 jauktā stafete 2018  Pokļuka 75. 51. 46. — 15. 2019  Šūšēna 53. 58. 47. — 18. 2020  Hohfilcene 11. 28.atcelti

 Privātā dzīve 
E. Mise ir dzimis Maskavā, Krievijā. Viņa māte ir biatlona trenere. Vēlāk pārcēlies uz dzīvi Madonā. Viņam bija Latvijas un Krievijas dubultpilsonība, bet 2022. gadā atteicās no Krievijas pilsonības.

 Atsauces 

 Ārējās saites 

Kategorija:1998. gadā dzimušie
Kategorija:Maskavā dzimušie
Kategorija:Latvijas biatlonisti
Kategorija:Latvijas sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs